Svet alpinistov, sreda, 8.9.2010, ob 18h pri Janezu

prisotni 

alpinisti: Janez Toni, Matic Standeker, Tadej Debevec, Tadej Mrak, Blaž Grapar, Gašper Rak, Stojan Kejžar, Gregor Sluga, Edi Bulić, Jaka Rovan, Tina Leskošek, Nina Bernard, Mojca Balant, Minca Mramor

kandidati za alpiniste: Aleš Bardorfer

dnevni red

1. AŠ 2010/2011

2. poročila o nesrečah

3. odprava 2010

4. tekma 2010

5. sprejem 2010

6. Zbor alpinistov 2010

7. internetna stran

8. stenca

9. finance

10. Mihov memorial

11. interni izpiti

12. razno

1. AŠ 2010/2011

Vsi udeleženci sestanka so ZA šolo, vsi so tudi pripravljeni pomagati.

DEBATA

Kakšen naziv naj ima vodja šole: deljena mnenja o tem, ali naj bo vodja šole alpinistični inštruktor ali ne. 

Tadej Mrak: inštruktor naj ne bo vodja šole; na odseku so aktivni 4 inštruktorji in ti naj se posvetijo praktični izvedbi šole. 

Tadej Debevec: inštruktor je ‘dodana vrednost’, kar je dobro; če ga nimamo, je lahko tudi ‘samo’ alpinist.

Seznam tem, ki se jih uči in navodila za izpite: Tadej Mrak pripravlja gradivo; nekaj naj bi pripravili tudi na KA, vendar datum še ni znan.

Izvedba akcij odseka: podan je bil predlog, da bi člani odseka na začetku leta podali soglasje o sodelovanju na akcijah. Vodja šole 2009/2010 Edi Bulić je povedal, da tekom njegove šole ni bilo težav s kadrom.

Vadbeni poligon: podan je bil predlog o ureditvi lastnega vadišča, da se izogne vsakoletni gneči v Turncu in da se vaje organizirajo bliže Ljubljani (Iški Vintgar je predaleč). Omenjenih je bilo več možnih lokacij: Turnc (Tadej Mrak), Rašica (Nina Bernard, podrobnosti ve Peter Dragar – Peti), pri Stranski vasi (Gašper Rak).

Obseg in cilji šole in kriteriji za izbor tečajnikov (zaključki obširne debate):

· cilj šole je pridobiti čimveč članov, ki bodo postali samostojni plezalci, postali alpinisti in bodo aktivni na odseku;

· število tečajnikov se omeji na 20;

· prednost se da mlajšim od 25 let (nižja ‘študentska’ šolnina), starejši od 25 let imajo višjo šolnino;

· predlog o izvedbi še ene komercialne šole (vodja Gregor Sluga), ki bo za starejše interesente in bo namenjena vsem, ki bi se le želeli seznaniti z znanji o plezanju, nimajo pa interesa postati samostojni plezalci;

· vsebino in namen obeh programov za šolo je potrebno točno opredeliti

· 1. sestanek bo organiziran za vse zainteresirane, na njem se predstavi namen in cilje šole ter možnosti, med katerimi lahko izbirajo (šola na odseku, ‘komercialna’ šola);

· vodja šole 2010/2011 bo alpinistični inštruktor Gašper Rak.

2. poročila o nesrečah

Znotraj odseka se bo izbralo nekoga (ki je tudi član GRS), ki jih bo izdeloval, poročila pa bodo vsebovala objektivne podatke o nesreči: kaj in kje se je zgodilo, zakaj je do nesreče prišlo, kako se je postopalo ob in po nesreči. Pridobilo bi se tudi poročilo/mnenje člana GRS, ki je bil prisoten pri reševanju. Poročila so anonimna, njihov osnovni namen je pedagoške narave – da se izogne oz. zmanjša posledice nesreč, ki bi se lahko pripetile v podobnih okoliščinah.

3. odprava 2010

Trenutno je prijavljenih 13 udeležencev, odhod je 16.10.2010 iz Trsta.

Nekaj je še nejasnosti glede prevozov po Maroku, organizacija je v teku.

Naslednji sestanek udeležencev bo v tednu med 13. in 17. septembrom.

Pripravljajo obrazec za sponzorje, za finančno podporo bodo zaprosili tudi na odseku.

4. tekma 2010

Tekma bo v soboto, 20.11.2010.

Janez Toni bo potreboval pomoč pri organizaciji tekme in pri postavitvi smeri (predlog, da bi jih letos postavil ŠPO). Nina Bernard je koordinator skupine za sponzorje in nagrade.

Zaradi same izvedbe dogodka bi bilo dobro, če bi imeli na voljo daljši termin kot lani – organizatorji preverijo možnosti na šoli, lahko pa se tekmo prestavi na drugo lokacijo – ideje?

5. sprejem 2010

Sprejem 2010 bo v soboto, 4.12.2010

Lokacija: Gregor Sluga se dogovarja za uporabo koče (hrana – uporaba kuhinje, pijača). Odsek je v zameno za možnost uporabe kuhinje pripravljen organizirati akcijo priprave drv.

Vodja skupine tečajnikov je Mateja Premk.

Vodja skupine kandidatov za alpiniste, je Aleš Bardorfer.

6. Zbor alpinistov 2010

S KA je prišla pobuda, da bi AO Rašica ponovno organiziral Zbor alpinistov. Predlog je bil sprejet (na dogodku bo priznanja KA prejelo kar 9 članov – 5 alpinistov in 4 alpinistični inštruktorji).

Pogoji so: vse stroške dogodka krije KA, prodajamo svojo pijačo, hrana je organizirana v koči, organizacija poteka v sodelovanju z AO Črnuče.

Predvidena lokacija dogodka je koča na Rašici.

7. internetna stran

Objav je premalo (pripombo/opažanja je poslal tudi član Miloš Mokotar). Kljub temu ima med tednom še vedno med 500 in 700 obiski na dan, redni gost je tudi Tomo Česen.

Stran je zastarela, potrebno jo je postaviti na novo, posodobiti, po potrebi poenostaviti in prilagoditi današnjim potrebam in pričakovanjem. Poiskati je treba novega oblikovalca in skrbnika strani.

Tadej Debevec: prenova je potrebna, vendar pa je stran funkcionalno dobro zastavljena, kategorije naj se ne ukinjajo, spremeni pa se lahko podoba, razporeditev…

Blaž Grapar: na odseku so člani, ki bi vse to znali narediti; organiziran bo sestanek ‘internetnih mojstrov’, na katerem se bodo dogovorili kako naprej; Blaž sprejema na email tudi pričakovanja in želje ostalih članov odseka in uporabnikov strani.

8. stenca

Termini treningov ostajajo enaki kot v sezoni 2009/2010. Prodanih je že vsej 50 kart, dežurstva so razdeljena in se pričnejo s 1.10.2010. Cena karte ostaja enaka: 40€ za stare člane in 60€ za nove.

Pobudi ŠPO za občasno skrajševanje / podaljševanje terminov za pol ure se ne ugodi. Že tako se pojavljajo težave s prepoznimi zaključki treningov članov ŠPO (stenca ni ob 19h nikoli prazna).

Prenova: letos je verjetno ne bo (zaradi slabih odnosov s šolo v lanskem letu), Aleš Pirc (ŠPO) je predlagal nekaj manjših posodobitev. ŠPO se čiščenje ne zdi potrebno, člani AO menijo, da je nujno (čiščenje in prevrtanje, veliko stopov in oprimkov je umazanih zaradi plezanja v športnih copatih). 

Predlog: čiščenje in prevrtanje oprimkov se izvede v času novembrskih počitnic. Pogoj je, da izpade čimmanj terminov, namenjenih treningu.

9. finance

Odsek ima na računu ca. 1100€, v blagajno bo prišel še preostali denar od šole 2009/2010 – predvidoma 2000€.

10. Mihov memorial

Mihov memorial bo v soboto, 2.10.2010 s štartom ob 10:00 izpred prostorov odseka v Šentvidu ter s ciljem v Puštalu pri Škofji Loki, kjer bo organiziran piknik. Postavljeni bosta progi za kolesarje (daljša od 30km) in za tekače (ca 30km), ki bosta markirani s kontrolnimi točkami (vsak udeleženec bo prejel zemljevid z vrisano progo, orientacija bo enostavna).

Finance: dogodek bosta podprla AO in PD Rašica, mogoče tudi taborniški rod Sivega volka, dobrodošli so tudi drugi donatorji.

Program na cilju: na voljo bo hrana (mesna in zelenjavna enolončnica) in pijača, v večernih urah se bo zakurilo ogenj, verjetno bo možno spanje v šotorih.

Koordinator dogodka je Blaž Grapar.

11. interni izpiti

Datumi in tudi zahtevana znanja bodo objavljeni vnaprej, gradivo pripravlja Tadej Mrak.

12. razno

- Rektor 3RU in koordinator četrtkovih večernih predavanj ostaja Matic Standeker, program bo objavljen sproti.

- Tadej Debevec se še enkrat zahvaljuje za podporo AO pri izvedbi tabora mladih alpinističnih družin poleti v Dolomitih.

zapisnik napisala

tajnica AO Mojca Balant

zapisnik sveta alpinistov  
08.09.2010

